**ПИРАЛИЕВА Арайлым Хайырлаевна,**

**Қ.Сәтбаев атындағы жалпы білім беретін мектебінің биология пәні**

**мұғалімі.**

**Түркістан облысы, Отырар ауданы**

**ОҚУ МАҚСАТТАРЫНА БАЙЛАНЫСТЫ ТАПСЫРМАЛАРДЫ ІРІКТЕУ**

**Мақсаты:** Оқу мақсатына сай тапсырмаларды әзірлеу қағидалары жайында түсінік қалыптастыру.

**Міндеті**:Тиімді әдістерді пайдалану арқылы оқушылардың білімге деген қызығушылығын арттырып, өз ойын еркін айтуға мүмкіндік туғызу.

Қазіргі кездегі білім мен тәрбие берудегі негізгі мақсат-жан-жақты білімді, өзгермелі ортаға бейім, өзінің білім, білік дағдысын қолдана алатын, іскер, өзіндік ой толғамы бар, қабілетті жеке тұлғаны қалыптастыру.

Сабақ – мақсат қою мен мақсатты жүзеге асыру үдерістерін орындау барысы Ал мақсат – адам болашақта белгілі бір іс-әрекет негізінде қол жеткізетін алын-ала жоспарланған нәтиже. Ендеше, оқу мақсаттарына байланысты тапсырмалардың дұрыс іріктелуі білім алушылардың сапалы білім алуына кепіл бола алады.

Оқу бағдарламасы – пәннің мазмұнын және меңгеруге тиісті білім, білік, дағды, құзырет көлемін анықтайтын бағдарлама.

Оқу мақсаттары – оқу бағдарламасына сәйкес пән бойынша оқу курсы аралығында білу, түсіну және дағды жетістіктеріне қатысты күтілетін нәтижелерді қалыптастыратын тұжырым.Демек, біз оқу мақсаттарына байланысты тапсырмаларды өз білім алушыларымыздың жеке ерекшеліктерін ескере отырып, іріктеп алып құрастыруымыз қажет.

Ол үшін:

Оқу мақсаттарына сәйкес бағалау критерийлерін құрастыру;

Тапсырмаларға сай дескрипторлар құрастыру;

Оқушылардың жас ерекшеліктеріне қарай тапсырманы ескеру;

Оқу материалының жеткілікті көлемі қамтылуы тиіс;

Шығармашылық сипатта болуы керек;

Оқушыға түсінікіті және қызықты болуы тиіс;

Тапсырма бұл бағалау құралы .Тапсырманың орындалу деңгейіне қарай оқушының білімі бағаланады. Оқушы білімі оқу бағдарламасына сәйкес болуы үшін,біздің беретін тапсырмамыз сол күнгі сабақта қарастырылатын оқу мақсаттарына қол жеткізетіндей сәйкес болуы керек.

Сабақты жоспарлауды бастағанда мұғалім бұл сабақтың мақсаты қандай болатынын шешеді.Сабақтың мақсаты оқу бағдарламасында қарастырылған оқу мақсатына сәйкес келуі керек,бірақ оқу мақсаттарының барлық тармақтарын қамтымауы мүмкін.Белсенді сабақ жоспарын жасаудың алғы шарты сабақтың мақсат,міндеттерін анықтаудан басталады сонымен қатар бағалау критерийлерін анықтау, оқу материалдарының мазмұнын саралау,оқыту әдістері мен тәсілдерін таңдау,оқушылардың сабақта жұмыс істеу түрін, оқыту үлгілерін анықтау.

Сабақта қолданылатын тапсырмалар жабық немесе ашық түрдегі тапсырма болуы мүмкін. Тапсырманың түрін ұтымды пайдалану нақты оқу мақсатына жету үшін қажетті және маңызды болып табылады. Алайда оқу процесінде үнемі тек жабық тапсырмаларды қолданған жағдайда оқушылардың білім-дағдылары толық жинақталмаған,шектеулі болады.

Жабық тапсырмалар –педагогика мен психологияда кең қолданылатын тапсырмалардың түрі.Мұндай тапсырманы құрастыру оңай және олар оқушылардың түсінуне жеңіл болады. Практикада жабық тапсырмалардың бірнеше түрі кеңінен қолданылады:

* Жауабында көп таңдауы бар тапсырмалар:бір дұрыс жауабын таңдау немесе бірнеше дұрыс жауабын таңдау тапсырмалары;
* Сәйкестендіруге арналған тапсырмалар;
* Реттілікті анықтау тапсырмалары;
* Тұжырымның шындық немесе жалған екенін анықтауға арналған тапсырмалар (Ақиқат немесе жалған тапсырмалары)

Білу, түсіну және қолдану деңгейіндегі тапсырмалармен салыстырғанда пайымдауға берілген тапсырмалар оқушының осы тақырып бойынша әбден ойланып,жаңа білімін іс-әрекетте қолдану жолын өз бетінше дұрыс табуын көздейді.Оқушының білімін өмірде қолдану туралы ойлануы оның өздігінен шешім қабалдап ,өз таңдауын негіздей білуіне мүмкіндік береді.Оқушылар өз бетінше ойланып жауап беруі үшін мұндай тапсырмалар дайын жауабы көрсетілмеген ашық сұрақтар арқылы беріледі.Ойландыруды көздейтін жоғары деңгейлі тапсырмалар оқушының оқыған материалды ой елегіне өткізіп,талдауын қажет етеді.

Ашық тапсырмалар жоғары деңгейлі танымдық дағдыларды тексеруге,дәлелдер келтіруге,қойылған проблемаға қатысты өзінің жеке көзқарасын білдіруге,сыни ойлауға арналған.Ашық тапсырмалардың жауабы ұзындығына немесе көлеміне қарай ерекшеленеді.Ол бір немесе бірнеше сөздерден тұратын қысқа жауаптан бастап толық дәлелді пайымдау түріндегі жауапқа дейін болуы мүмкін.

Қысқа жауапты қажет ететін тапсырмаларда оқушылар бірнеше сөздерді,бір сөйлемді,қарапайым сызбаны немесе формуланы қолдана отырып,сұрақтарға нақты жауап беруі қажет.

Толық жауапты қажет ететін тапсырмаларды бірнеше сөйлем,түсініктемелері,сызбаларды немесе бірнеше кезеңнен тұратын дәлелдеулерді келтіре отырып орындау қажет.

Жалпы ,ашық тапсырма құрастыру барысында келесі талаптарға назар аударған жөн:

* Тапсырманы,сұрақты анық және түсінікті түрде тұжырымдаңыз.
* Сұрақты ақпараттық және сұраулы бөлікке бөліңіз.
* Оқушының мәдениет,жас ерекшеліктерін және ақпараттың өзектілігін ескеріңіз,яғни тапсырма оқушылар ұғатын түсінікті тілде берілуі қажет.

Сәйкестендіру тапсырмалары әр түрлі эксперименттерді,олардың нәтижелерін,арнайы терминдер мен анықтамаларды есте сақтауды қажет ететін жаратылыстану ғылымы сабақтарында қолдану үшін ыңғайлы.

Оқу бағдарламасының талаптарын орындап,жаңа заманауи әдіс-тәсілдерді қолданып,оқушылардың қажеттілігін қанағаттандыра отырып,сабақты тиімді жоспарлау керек.Ол үшін мұғалім төмендегі сұрақтарға жауап іздейді:

-Оқушылар нені білуі керек?

-Олар қандай түйінді идеяларды түсіну қажет?

-Оқушылар нені талдау керек?

Осы сұрақтардан сабақта мұғалім не істейді емес,оқушылар немен айналысады –деп,шебер мұғалім тұжырымдайды.Уақытқа негізделген тапсырма нақты,түсінікті болғаны дұрыс.Бұл жағдайда мұғалімнің іс-тәжірибе шеберлігі маңыздырақ. Сондықтан әрбір педагог сапалы білім беру үшін сабақты үнемі қалыптасқан формада өткізуден гөрі оқытудың жаңа технологиясын ,жаңа әдіс-тәсілдерін және дәстүрлі емес сабақ түрлерін өткізу тиімді.Бұл бағытта білім берудің әртүрлілігі ,нұсқадағы мазмұны,құрылымы ғылымға және тәжірибеге негізделген жаңа идеялар,жаңа технологиялар бар.Сондықтан оқыту үрдісіндегі жаңа әсіс-тәсілдер оқу мазмұны мен оқушылардың жас ерекшеліктеріне қарай таңдап алудың маңызы зор.

Қорытындындылай келе оқу мақсаттарына сай тапсырмаларды дұрыс құрастырып беретін болсақ,оқушыларымыз функционалды сауатты болып шығары сөзсіз.